Mesajul a fost transmis în limba engleză pe platforma X.
„Îi transmit caldele mele felicitări lui Andrej Plenkovic la al treilea mandat ca prim-ministru al Croației. Așteptăm cu nerăbdare să consolidăm în continuare cooperarea bilaterală, precum și colaborarea noastră în cadrul UE și NATO”, a transmis Marcel Ciolacu.
Premierul Croaţiei, Andrej Plenkovic a obţinut al treilea mandat în fruntea Guvernului în urma votului de sâmbătă, din Parlamentul croat. Partidul pro-europeanului Plenkovic a obținut victoria în alegerile recente din Croația. Totuși, pentru a putea forma un nou Guvern, Plenkovic a fost nevoit să se alieze cu o coaliție de partide naționaliste.